দুমকা
দুমকা দুমকা জেলা ও সাঁওতাল পরগনা অঞ্চলের সদর দফতর এবং ভারতের ঝাড়খণ্ড অঙ্গরাজ্যের একটি শহর। ১৮৫৫ সালের সাঁওতাল হুলের পরে ভাগলপুর ও বীরভূম জেলা থেকে সাঁওতাল পরগনা অঞ্চলকে পৃথক করা হয় এবং দুমকা শহরকে অঞ্চলটির দফতর করা হয়। দুমকা সহ বিহারের দক্ষিণাঞ্চল ও ১৮ টি জেলা নিয়ে ২০০০ সালের ১৫ নভেম্বর ঝাড়খণ্ডকে ভারতের ২৮ তম রাজ্য হিসাবে গঠন করা হয়। দুমকা একটি শান্তিপূর্ণ ও সবুজ শহর এবং ঝাড়খণ্ডের উপ-রাজধানী। এই শহরের নিকটতম গুরুত্বপূর্ণ শহরসমূহ হল পশ্চিমবঙ্গের রামপুরহাট ও ঝাড়খণ্ডের দেওঘর।